આ અભિવાદન સમારોહમાં ગુજરાત રાજ્યના કેબિનેટ મંત્રી શ્રી આર.સી. ફળદુ તથા જામનગરના સાંસદ શ્રી પૂનમબેન માડમ અને જામનગર શહેરના ધારાસભ્ય શ્રી ધર્મેન્દ્રસિંહ જાડેજા (હકુભા) ખાસ ઉપસ્થિત રહ્યા હતાં. આ અભિવાદન સમારોહમાં વિવિધ ક્ષેત્રે પોતાની સામાજિક ક્ષેત્રે વિવિધ પ્રવૃત્તિઓ કરનાર શ્રી પ-નવતનપુરીધામ ખીજડા મંદિરના વરિષ્ઠ ટ્રસ્ટી શ્રી નવિનભાઈ પરીખ સેવા કરી રહ્યા છે તથા ઓશવાળ એજ્યુકેશન ટ્રસ્ટના મેનેજીંગ ટ્રસ્ટી તેમજ વિવિધ સામાજિક સંસ્થામાં મેનેજીંગ ટ્રસ્ટી તરીકે સેવા આપનાર જામનગરના જાણીતા ઉદ્યોગપતિ શ્રી આર.કે. શાહ તથા શ્રી તપોવન ફાઉન્ડેશનના મેનેજીંગ ટ્રસ્ટી શ્રી રાજનભાઈ જાની કે જેમને જામનગરમાં પોતાના ભંડોળમાંથી કરોડો રૃપિયાના ખર્ચે થ્રી સ્ટાર હોટલ જેવું 'વાત્સલ્યધામ'માં વૃદ્ધો માટે વિનામૂલ્યે રહેવા-જમવાની સુવિધા સભર બનાવેલ છે તથા વિશ્વપ્રસિદ્ધ ગુજરાત આયુર્વેદ યુનિવર્સિટીના પંચકર્મ વિભાગના વડા પ્રો. હિતેષ જાની કે જેમને આયુર્વેદ, ગૌસેવા, ગર્ભસંસ્કાર સહિતના વિવિધ ક્ષેત્રમાં વિશિષ્ટ યોગદાન આપેલ છે તથા સૌરાષ્ટ્ર યુનિવર્સિટીના મેડિકલ ફેકલ્ટીના ડીન ડો. વિજય પોપટ કે જેમણે એમ.પી. શાહ મેડિકલ કોલેજ જામનગર તથા સૌરાષ્ટ્ર યુનિવર્સિટીમાં તેમજ આઈ.એ.એ. સહિતની વિવિધ સંસ્થાઓમાં તેમની સેવાઓ આપી છે અને સફળ નેતૃત્વ પૂરૃં પાડેલ છે. ઉપરોક્ત પાંચેય મહાનુભાવોને શ્રી પ-નવતનપુરીધામના પ.પૂ. આચાર્યશ્રી ૧૦૮ શ્રી કૃષ્ણમણિજી મહારાજના હસ્તે જામનગમાં પોતપોતાના ક્ષેત્રમાં સેવા કરવા બદલ તેમજ સતત કાર્યરત રહેવા બદલ ઉપસ્થિત વિશાળ જનમેદનીના તાલીઓના ગડગડાટ સાથે સન્માન કરવામાં આવ્યું હતું.